น้ำผึ้งมีสรรพคุณทางยาอย่างไร
ตามศาสตร์แพทย์แผนจีน หลี่สือเจิน น้ำผึ้ง มีสรรพคุณ 5 ประการ ได้แก่ 
1. ขับร้อน 
2. บำรุงส่วนกลาง กระเพาะอาหารและม้าม 
3. ขับพิษ รักษาแผล 
4. ทำให้ชุ่มชื่นลดความแห้งแก้ไอ 
5. แก้ปวด 

น้ำผึ้งมีรสหวาน มีคุณสมบัติหรือฤทธิ์เป็นกลาง วิ่งเส้นลมปราณปอด ม้าม ลำไส้ใหญ่ เนื่องจากส่วนประกอบสำคัญร้อยละ 79 คือฟรักโทส และกลูโคส ซึ่งสามารถดูดซึมเข้าสู่ร่างกายทันที นอกจากนี้ยังมีกรดอะมิโน เอนไซม์หลายชนิด วิตามินบี และเกลือแร่ กรดกลูโคนิก ร้อยละ 05 ซึ่งทำให้มีรสเปรี้ยวอยู่ด้วยกัน 

สรรพคุณที่ระบุไว้ในตำราอาหารและยาจีน 
1. บำรุงภาวะพร่องอ่อนแอ ผู้ป่วยตับอักเสบเรื้อรัง แผลกระเพาะอาหาร วัณโรคปอด
2. ลดความแห้งของปอด ทำให้ชุ่มชื่น เหมาะสำหรับอาการไอแห้งๆ ไม่มีเสมหะ ไอเรื้องรัง มักจะทำให้ชุ่มคอ อาจใช้ร่วมกับสมุนไพร ซาเซิน เซิงตี้ 
3. ช่วยระบายทำให้อุจจาระนิ่ม เหมาะสำหรับคนสูงอายุ หญิงหลังคลอด ผู้ป่วยฟื้นจากโรคที่มีอาการท้องผูก 
4. มีฤทธิ์สมานแผล เหมาะสำหรับผู้ป่วยที่เป็นโรคแผลกระเพาะอาหาร หรือลำไส้เล็กอักเสบ ผู้ป่วยที่ระบบการย่อยอ่อนแอ ปวดท้องและมีแขนขาเย็น ลดการหดเกร็งเนื่องจากความเย็น 
5. ขับพิษ ทำลายพิษ สามารถลดพิษของ ยาสมุนไพรจีน ฟู่จื่อ อูโถว ใช้ทาแผลภายนอกที่เกดไฟไหม้ น้ำร้อนลวก ฝีมีหนอง สามารถฆ่าเชื้อและทำให้แผลหายเร็วขึ้น 
6. ใช้ในด้านความงาม ทำให้ผิวหนังนุ่ม และลดการอักเสบ 
7. ช่วยทำให้การนอนหลับดีขึ้น 
8. ช่วยกระตุ้นการเจริญเติบโตของเด็กเล็ก 9 มีการประยุกต์ใช้ในผู้ป่วยโรคตับ โรคหลอดเลือดหัวใจ โรคอ้วน โรคความดันโลหิตสูง
20.การแพทย์ทางเลือก (alternative medicine)